:: মল্লিকা সেনগুপ্ত :: মিলনসাগর :: Mallika Sengupta :: MILANSAGAR ::
কবি মল্লিকা সেনগুপ্ত  সমাজবিজ্ঞানে স্নাতকোত্তর হয়ে কলকাতার  মহারাণী কাশীশ্বরী কলেজের
সমাজবিজ্ঞান বিভাগের প্রধান হয়েছিলেন |
১৯৮১ সাল থেকে তাঁর লেখা শুরু হওয়ার সাথে সাথেই তিনি জনপ্রিয়তা অর্জন করেন |  তার বহু লেখা
ইংরেজীতে অনুবাদ করা হয়েছে |  তাঁর কবিতা এক কথায় 'আগুন ঝরানো' |  মেয়েদের দুঃখ,  দুর্দশা,
হতাশা, লাঞ্ছনা,  উপেক্ষা ও অসম সামাজিক অবস্থানের বিরুদ্ধে তাঁর কবিতা বার বার গর্জে উঠেছে |
কবির নিজের কথায়  - "আমি কান্না পড়ি, আগুন লিখি, নিগ্রহ দেখি, অঙ্গার খাই, লাঞ্ছিত হই, আগুন লিখি" |
তাঁর স্বামী,  কবি সুবোধ সরকার  এর সাথে যৌথভাবে প্রকাশিত করেছেন কাব্যগ্রন্থ "সুবোধ মল্লিকা
স্কোয়ার" |
১৯৯৮ সালে তিনি পশ্চিম বঙ্গ সরকার দ্বারা সুকান্ত পুরস্কারে ভূষিত হন | ২০০৪ সালে পশ্চিম বঙ্গ বাংলা
আকাদেমি তাঁকে অনিতা-সুনীল বসু পুরস্কারে সম্মানিত করেন |
তিনি দীর্ঘকাল দুরারোগ্য ক্যানসার রোগে ভুগছিলেন এবং ২৮শে মে ২০১১-র ভোরে শেষ নিঃশ্বাস ত্যাগ
করেন | তিনি আমাদের স্মৃতিতে ভাস্বর হয়ে থাকবেন তাঁর কবিতায় এবং তাঁর ক্যানসারের বিরুদ্ধে
লড়াইয়ের দৃষ্টান্তের মধ্যে দিয়ে |
আমরা মিলনসাগরে  কবি মল্লিকা সেনগুপ্তর কবিতা তুলে আগামী প্রজন্মের কাছে তা পৌঁছে দিতে পারলে
আমাদের এই প্রচেষ্টা সার্থক মনে করবো।
কবি মল্লিকা সেনগুপ্তর মূল পাতায় যেতে এখানে ক্লিক করুন।
কবির স্বামী কবি সুবোধ সরকারের সাথে যোগাযোগে ঠিকানা :    subodhmallika@yahoo.co.in
আমাদের যোগাযোগের ঠিকানা :  srimilansengupta@yahoo.co.in
এই পাতার প্রথম প্রকাশ - ২০০৫
পরিবর্ধন -  ২৯.০৪.২০১৩
...